Darvydas Šernas

Darvydas Šernas (g. 1984 m. liepos 22 d.) – buvęs Lietuvos futbolininkas, krašto saugas. Atstovavo nacionalinei futbolo rinktinei.

 Karjera 
Futbolininko karjerą Darvydas Šernas pradėjo Alytuje. Pirmasis profesionalus jo klubas buvo Alytaus „Dainava“, kuriame futbolininkas debiutavo 2001 m. Po dvejų metų gimtajame Alytuje kairiakojį futbolininką pasikvietė Vilniaus „Vėtra“. Šioje ekipoje Šernas subrendo ir gavo kvietimą į rinktinę. 2008 m. rudenį „Vėtros“ klubą ištikus finansinei krizei Šernas buvo išnuomotas Rusijos „Premier“ lygoje rungtyniaujančiai Nalčiko „Spartak“ ekipai. 2009 m. pradžioje Šernas pasirašė ilgalaikį trejų metų kontraktą su tuo metu I Lenkijos lygoje pirmavusiu Lodzės „Widzew“ klubu. Šiame klube lietuvis greitai apsiprato ir tapo pagrindiniu startinės sudėties žaidėju.

2011 m. liepos 14 d. pasirašė trejų metų sutartį su Liublino „Zagłębie“ klubu.http://sportas.delfi.lt/abroad/dsernas-keliasi-i-kita-lenkijos-kluba.d?id=47603079 2013 m. sausio 7 d. iki sezono pabaigos išnuomotas Turkijos „Gaziantepspor“ klubui.http://sportas.delfi.lt/futbolas/puolejas-dsernas-is-lenkijos-keliasi-i-turkija.d?id=60377219 2014 m. Gaziantepo klubas iki sezono pabaigos išnuomojo žaidėją Australijos Perto „Glory“ klubui.https://www.fourfourtwo.com/us/news/perth-glory-sign-sernas-gaziantepspor 2015 m. sausio pabaigoje persikėlė į Škotiją ir atstovavo Ross County FC klubą.https://www.bbc.co.uk/sport/football/30999855

2018 m. sausio mėn. išvyko į Izraelį ir ten atstovavo Kfar Sabos „Hapoel“ klubui, kuris žaidė antros pakopos pirmenybėse. Atvykimo metu užėmė antrą vietą ir pretendavo kilti į elito divizioną. 

2018 m. vasarą persikėlė į Uzbekijos Sogdiana Jizzakh klubą. 

2019 m. baigė profesionalaus futbolininko karjerą tuometiniame Klaipėdos „Atlanto“ klube.

 Futbolo veikla 

2020 m. birželio 1 d. Darvydas Šernas, Robert Šuškevič ir Tomas Staniūnas įkūrė vaikų futbolo akademiją Vilnius Football Academy.„Vilnius Football Academy“ metai: nauji namai ir tvarus augimas

 Laimėjimai 
 Geriausias Lietuvos futbolininkas: 2010 m.
 A Lyga: 2015 m.
 LFF Supertaurė: 2016 m.
 A Lygos sidabro laimėtojas: 2017 m.
 Rezultatyviausias A lygos žaidėjas: 2017 m.
 Baltijos taurės laimėtojas: 2010 m.

 Rinktinė 
Nacionalinėje rinktinėje debiutavo 2008 m. vasarą rungtynėse prieš Čekiją. Pirmąjį įvartį atstovaudamas rinktinei pelnė draugiškose rungtynėse prieš Andorą. Taip pat pelnė pergalingą įvartį atrankos rungtynėse prieš Čekiją.

 Įvarčiai rinktinėje 

+ Darvydo Šerno įvarčiai rinktinėje #  Data  Vieta  Varžovas  Įvartis  Rezultatas  Varžybos 1.  2009 m. vasario 11 d.  Albufeira, Portugalija    2–0  3–1  Draugiškos 2.  2010 m. rugsėjo 7 d.  Olomoucas, Čekija    1–0  1–0  2012 m. Europos futbolo čempionato atranka 3.  2010 m. spalio 8 d.  Salamanka, Ispanija    1–1  1–3  2012 m. Europos futbolo čempionato atranka 4.  2011 m. spalio 11 d.  Kaunas, Lietuva    1–3  1–4  2012 m. Europos futbolo čempionato atranka 5.  2013 m. kovo 22 d.  Žilina, Slovakija    1–0  1–1  2014 m. pasaulio futbolo čempionato atranka

 Šaltiniai 

 Nuorodos 
 Soccerway
 Transfermarkt

Šernas, D.